กฤษฎา พรเวโรจน์

กฤษฎา พรเวโรจน์ (เกิด 1 มิถุนายน พ.ศ. 2520) ชื่อเล่น สมาร์ท เป็นนักแสดงและนายแบบชาวไทย เชื้อสายจีน-มอญ ประวัติ กฤษฎา พรเวโรจน์  zubzip.com อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันหมดสัญญากับทางต้นสังกัดแล้วผันตัวเป็นนักแสดงอิสระ

 ประวัติ 
 ชีวิตช่วงแรก 
กฤษฎา พรเวโรจน์ เกิดในกรุงเทพมหานคร เป็นบุตรชายคนเล็กจากพี่น้อง 3 คน (พี่สาว 2 คน) เขาเติบโตมาในครอบครัวจีน-มอญ บิดาของเขาเป็นคนจีนทำธุรกิจค้าขาย ส่วนมารดาเป็นชาวไทยเชื้อสายมอญ มารดาจะเลี้ยงแบบตามใจ ซึ่งแตกต่างจากบิดาที่พยายามจะฝึกให้เขารู้จักช่วยเหลือตัวเอง ซึ่งเป็นเหตุให้เขาถูกส่งไปเรียนชกมวยตั้งแต่ยังเด็ก ต่อมามีโรงเรียนที่เมืองนอกตอบรับมาพอดี เขาจึงตัดสินใจที่จะไปศึกษาต่อที่เมืองนอกเพราะไม่อยากโตขึ้นเป็นนักมวย หลังจาก 10 ปี ที่ใช้ชีวิตในสหรัฐอเมริกา เขาเคยเป็นคุณครูรับจ้างสอนวิชาฟิสิกส์ รวมไปถึงการเป็นคนคุมห้องคอมพิวเตอร์และตรวจสอบปัญหาเกี่ยวกับเครื่อง

กฤษฎาจบระดับประถมศึกษา-มัธยมศึกษาตอนต้น ที่ โรงเรียนสาธิตมหาวิทยาลัยศรีนครินทรวิโรฒ ประสานมิตร ระดับมัธยมปลายที่ Darlington's School และจบการศึกษาระดับอุดมศึกษาปริญญาตรี-ปริญญาโท ที่ Savannah College of Art and Design

หลังจบปริญญาโทเขาก็กลับมาเมืองไทยในช่วงปี 2544 และเขามีความตั้งใจที่จะศึกษาต่อปริญญาโทด้านออกแบบตกแต่งภายในที่นิวยอร์ก แต่เกิดเหตุการณ์วินาศกรรม 11 กันยายน พ.ศ. 2544 ทำให้เขาต้องอยู่เมืองไทยอีกสักพัก จนกระทั่งมารดาของเขาป่วยเป็นโรคมะเร็ง เขาจึงตัดสินใจไม่ไปศึกษาต่อเพราะอยากอยู่ดูแลมารดา เขาสมัครทำงานอินทีเรียที่เมืองไทย แต่ทำได้อยู่ปีกว่าๆ ก็ลาออก มาทำงานจัดสวนแต่ทำได้แค่ 7 เดือน ก็ลาออกเช่นกันเพราะมารดาอาการหนัก 3 เดือนต่อมา มารดาของเขาเสียชีวิต ทำให้เขาตัดสินใจแสดงละครเรื่อง กุหลาบสีดำ เป็นเรื่องแรก กำกับโดยพงษ์พัฒน์ วชิรบรรจง หลังจากที่ก่อนหน้านี้เคยได้พบกันโดยบังเอิญกับหทัยรัตน์ อมตะวณิชย์ ที่ยกกองละครมาถ่ายทำที่บริษัท ซึ่งเป็นคนที่แนะนำให้รู้จักกับพงษ์พัฒน์ล้วงชีวิตพระเอกมาดนิ่ง “สมาร์ท-กฤษฎา พรเวโรจน์”  manager.co.th

 ผลงาน 
 ละครโทรทัศน์ 
 พ.ศ.  เรื่อง  รับบท  ออกอากาศ 2548 กุหลาบสีดำ กานต์  ช่อง 3 2549วีรกรรมทำเพื่อเธอ หมวดเก๊ก 2550 สาวเปิ่นเจ้าเสน่ห์ พีร์ เมื่อดอกรักบาน กานท์ การุณย์ลิขิตกามเทพ พินิจนัย 2551ยุทธการหักคานทอง  กฤตินนิมิตมาร  ทวารัศมิ์   สะใภ้ลูกทุ่ง  อาติยะ (อาร์ตี้) 2552 ดงผู้ดี ชาติสยาม สุรบดินทร์ แม่ค้าขนมหวาน วชรวรรษ วชิรธาน  เพลิงสีรุ้ง ทินรัตน์ 2553 หวานใจกับนายจอมหยิ่ง ทศวิน อัครศิริ  2554 ปลาไหลป้ายแดงมหาพริษฐ์ ทาสรักหม่อมเจ้าดาบปราบศัตรู รักปาฏิหาริย์หม่อมราชวงศ์บุรธัช บุริศร์ 2555 กี่เพ้า เจ้าหมิงเทียน (ชายรอง) 2557 เวียงร้อยดาว หม่อมราชวงศ์สิบทิศ เวฬุมาส  ไฟรักเพลิงแค้น ยศสรัล โชตินุพงษ์ (สรัล) สามใบไม่เถา ภิสิต  2560 เมียหลวง ดร.อนิรุทธิ์ ศัลวิทย์ (รุทธิ์) 2561 สาปกระสือ สิงหล (อดีต) / ดร.ตฤณฤทธิ์ สุวรรณนครา (ปัจจุบัน)  ช่อง 8 Club Friday the Series 10 รักนอกใจ ตอน ตัวประกอบ ปกป้อง  จีเอ็มเอ็ม 25 
2562 เพรงลับแล  เทศ (อดีต) / ทศนนท์ (ปัจจุบัน)  ช่อง 8 ดงผู้ดี ชาติสยาม สุรบดินทร์ กลับไปสู่วันฝัน ดาวิน ไรลีย์  พีพีทีวี เมียน้อย ตุลา  จีเอ็มเอ็ม 25 2563 ปอบผีเจ้า เทพ / เรือง / เทพไท  ช่อง 8 ปอบผีเจ้า 2 เริงริตา  ระวี  จีเอ็มเอ็ม 25 2564 Club Friday The Series 12 รักซ่อนเร้น  ตอน โลกใบที่สอง ชยานนท์ ช่องวัน 31 2565 Club Friday The Series Love Seasons Celebration ตอน Broken Anniversary วุฒิ ศีรษะมาร  ดร.สักการ  ช่อง 8 2567 เปลือกรักปมลวง HANGOUT เรวัติ  โมโน 29  Mono Max

 ละครเทิดพระเกียรติ 
 แรงแห่งศรัทธา รับบท ผู้พันเจตน์ (ช่อง 5)
 ละครเฉลิมพระเกียรติ ชุด “แสงทองส่องชีวิต” ตอน ยุติธรรมในใจ รับบท จักร (ตำรวจ)

 โฆษณา 
 Dprompt
 City Bank
 สบู่โพรเทค
 บ้านกลางกรุง
 Double A
 Pepsi
 Colgate Total 12
 Olay Men Solutions
 Head & Shoulders ร่วมกับ คิมเบอร์ลี แอน เทียมศิริ
 แบรนด์เห็ดสกัด

 อ้างอิง 

 แหล่งข้อมูลอื่น 


หมวดหมู่:นักแสดงชายชาวไทย
หมวดหมู่:ชาวไทยเชื้อสายมอญ
หมวดหมู่:ชาวไทยเชื้อสายจีน
หมวดหมู่:สถาปนิกชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร